La Llei 10/2014 la defineix com la convocatòria feta per les autoritats competents a les persones legitimades en cada cas perquè manifestin la seva opinió sobre una determinada actuació, decisió o política pública, mitjançant votació.
Aquestes consultes poden ser d'àmbit nacional (les referides al territori de Catalunya) o local (les d'abast municipal o supramunicipal).
El resultat de les consultes populars no referendàries no té caràcter vinculant.
Tanmateix, els poders públics que les han convocades s'han de pronunciar sobre la seva incidència en l'actuació pública sotmesa a consulta, en el termini de dos mesos a partir de la seva celebració.
Es pot sotmetre a consulta qualsevol tema que formi part de les competències de l'ens públic convocant.
Tanmateix, queden exceptuades les matèries que puguin afectar, limitar o restringir els drets i les llibertats fonamentals de la secció primera del capítol II del títol I de la Constitució, i els drets i deures dels capítols I, II i III del títol I de l'Estatut.
També s'exclouen les referides a matèries tributàries i a pressupostos ja aprovats.
El sistema de garanties de les consultes està integrat per la Comissió de Control, les comissions de seguiment i les meses de consulta, les quals vetllen per garantir la fiabilitat, la transparència, la neutralitat i l'objectivitat del procés de consulta, i també el compliment del règim jurídic que li és aplicable.
Així mateix, s'ha de garantir que les organitzacions socials o professionals interessades que així ho manifestin puguin formar part del procés de consulta, sempre que tinguin personalitat jurídica i que el seu objecte tingui relació amb el de la consulta.
La Comissió de Control els ha de reconèixer aquesta condició mitjançant una resolució motivada.
Tenen, en tot cas, la condició d'organització interessada les formacions polítiques amb representació al Parlament de Catalunya, o a l'ens local corresponent si es tracta d'una consulta d'àmbit local.
El decret de convocatòria de la consulta ha de delimitar, amb ple respecte a les exigències derivades del principi d'igualtat i no-discriminació, les persones que hi poden participar, en funció de l'àmbit territorial i dels interessos afectats directament per l'objecte de la pregunta.
Poden ser cridades a participar en les consultes populars no referendàries mitjançant votació:
La consulta pot contenir una o més preguntes o propostes per tal que les persones legitimades puguin respondre de manera afirmativa, negativa o en blanc.
Es poden formular consultes: a) sobre diferents propostes alternatives, que han de ser mútuament excloents, per tal que se'n voti una, o b) sobre diferents propostes successives, sempre que afectin el mateix objecte de la consulta.
Les consultes d'àmbit nacional, les poden promoure el president de la Generalitat, el Govern, el Parlament i un 10% dels municipis catalans.
Les consultes d'àmbit local, les poden promoure els plens municipals i dels altres ens locals, els consells comarcals, les diputacions o els consells de vegueria, l'alcalde o president de ens locals i dues cinquenes parts dels municipis de l'àmbit territorial que correspongui.
La Llei estableix els requisits que han de concórrer en aquests òrgans per poder promoure la consulta.
La convocatòria d'una consulta popular no referendària pot ésser promoguda tant per persones físiques com persones jurídiques.
Les persones interessades han de constituir una comissió promotora de la iniciativa que pot estar formada, bé per una o més entitats amb personalitat jurídica pròpia sense afany de lucre, o bé per un mínim de tres persones físiques que compleixin els requisits establerts per poder participar en la consulta.
Aquesta comissió promotora serà l'encarregada de sol·licitar la convocatòria de la consulta a les autoritats competents.
En cas que la sol·licitud hagi estat admesa a tràmit la comissió haurà de recollir les signatures de suport necessàries perquè la consulta pugui ser convocada.
La sol·licitud d'iniciativa ciutadana ha d'anar acompanyada dels documents següents:
El nombre de signatures que cal reunir es fa dependre de l'àmbit territorial de la consulta:
Municipis de fins a 1.000 habitants
Municipis d'entre 1.001 i 20.000 habitants
Un 10% de les persones cridades a participar, amb un mínim de 150
Un 5% de les persones cridades a participar, amb un mínim de 2.000
Municipis de més de 100.000 habitants
Un 2% de les persones cridades a participar, amb un mínim de 5.000
S'apliquen el percentatges anteriors d'acord amb la població concreta de l'àrea afectada
Noranta dies en el supòsit que la consulta sigui nacional i seixanta dies si és local.
Aquests terminis es compten a partir de la data de notificació de l'admissió de la iniciativa.
L'òrgan competent ha de convocar la consulta demanada en el termini de noranta dies a comptar de la resolució de validació de les signatures.
Aquesta convocatòria s'ha de fer mitjançant decret, que es publicarà al Diari Oficial de la Generalitat de Catalunya.
La consulta s'ha de dur a terme en un termini d'entre trenta i seixanta dies naturals a comptar de l'endemà de la publicació del decret de convocatòria.
Totes aquestes resolucions es poden impugnar mitjançant la interposició d'un recurs administratiu davant la Comissió de Control en el termini d'un mes a comptar des de la notificació de la resolució emesa per l'òrgan competent.
Els recursos contra les resolucions d'inadmissió s'han de resoldre en el termini de set dies, mentre que els interposats contra les resolucions de les comissions de seguiment s'han de resoldre en el termini de tres dies.
Aquests terminis es compten a partir de la data en què hagin tingut entrada en el registre de la Comissió de Control.
Contra les resolucions de la Comissió de Control es pot interposar un recurs de reposició, en el termini d'un mes, o bé un recurs contenciós, en el termini de dos mesos, ambdós a comptar de l'endemà de la notificació de l'acte, sempre que es tracti d'actes definitius i vinculants diferents a la resolució de recursos.
En aquest darrer cas, el recurs es podrà interposar únicament davant la jurisdicció contenciosa.